Kate Beckinsale skei ná 12 jaar | SARIE
FOTO Instagram / @katebeckinsale
Nóg 'n Hollywood-paartjie het besluit om die handdoek in te gooi. Die Britse aktrise Kate Beckinsale en die regisseur Len Wiseman gaan ná hul huwelik van 12 jaar skei.
Die paartjie het mekaar in 2003 ontmoet en is toe in 2004 getroud. Len is veral bekend vir sy vampierreeks Underworld, waarin Kate die hoofrol vertolk het. Die nuutste een, Underworld: Blood Wars, word in 2017 vrygestel.
Is dit skeiseisoen? Want selfs Spider-Man is besig om te skei. Die akteur Tobey Maguire en sy vrou, Jennifer Meyer, verlede week aangekondig dat hulle gaan skei. Die paartjie was 9 jaar getroud.
FOTO Instagram /@jenmeyerjewelery
Die kletsrymer, Vanilla Ice, en sy vrou, Laura Van Winkle, gaan ná 'n huwelik van byna 20 jaar skei.
En die akteurspaartjie Liev Schreiber en Noami Watts het verlede maand aangekondig dat hul paadjies ná 11 jaar gaan skei. Hulle het twee kinders, Alexander (Sasha) Pete Schreiber (8) en Samuel Kai Schreiber (7).